28 Službeni list Europske unije 03/Sv. 63 31991R0128 19.1.1991. SLUŽBENI LIST EUROPSKIH ZAJEDNICA L 14/29 UREDBA KOMISIJE (EEZ) br. 128/91 od 18. siječnja 1991. o izmjeni Uredbe (EEZ) br. 3792/90 o posebnim uvjetima za dodjelu potpore za privatno skladištenje svinjskog mesa KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 2759/75 od 29. listo- pada 1975. o zajedničkoj organizaciji tržišta svinjskog mesa ('), kako je zadnje izmijenjena Uredbom (EEZ) br. 1249/89 (?), a posebno njezin članak 4. stavak 6., članak 5. stavak 4. i članak 7. stavak 2., budući da je, prema Uredbi Komisije (EEZ) br. 3792/90 (?), uvedena potpora za privatno skladištenje u sektoru svinjskog mesa; budući da su proizvodi koji ispunjavaju uvjete za takvu potporu navedeni u Prilogu ovoj Uredbi; budući da određeni komadi koji se često stavljaju na tržište nisu uključeni u taj popis; budući da popis stoga treba dopuniti kako bi se povećala učinkovitost predmetne interventne mjere; budući da su mjere predviđene ovom Uredbom u skladu s mišljenjem Upravljačkog odbora za svinjsko meso, DONIJELA JE OVU UREDBU: Članak 1. Prilog Uredbi (EEZ) br. 3792/90 ovim se zamjenjuje Prilogom ovoj Uredbi. Članak 2. Ova Uredba stupa na snagu na dan objave u Službenom listu Europskih zajednica. Ova se Uredba primjenjuje na zahtjeve za potporu podnesene od 21. siječnja 1991. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 18. siječnja 1991. (') SL L 282, 1.11.1975., str. 1. (*) SL L 129, 1.5.1989., str. 12. (*) SL L 365, 28.12.1990., str. 5. Za Komisiju Ray MAC SHARRY Član Komisije